Φαίδρα (όνομα)

Φαίδρα, ελληνικό γυναικείο κύριο όνομα (βαφτιστικό όνομα).
 Ετυμολογία 
Πρόσοψη μαρμάρινης σαρκοφάγου, περ. 290 μ.Χ. Από ανασκαφή στην Τοσκάνη (1853).
Το όνομα Φαίδρα είναι θηλυκός τύπος του αρχαιοελληνικού αντρικού ονόματος Φαίδρος· από το επίθετο φαιδρός με αναβιβασμό του τόνουΓεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, Αθήνα, δεύτερη έκδοση, ανατύπωση, 2005  (όπως, λ.χ., Αγάθη < αγαθή, Σέμνη < σεμνός ή Λεωχάρης < λεωχαρῆς, Πύρρος < πυρρός κ.ά.).

Στην αρχαιοελληνική μυθολογία, η Φαίδρα, κόρη του Μίνωα και της Πασιφάης, ήταν σύζυγος του Θησεά και θετή μητέρα του Ιππολύτου, για τον οποίο κυριεύτηκε από σφοδρό έρωτα. Τον μύθο χρησιμοποίησε ο Ευριπίδης στην τραγωδία του Ιππόλυτος, καθώς και πολλοί άλλοι συγγραφείς.

 Ονομαστική εορτή 
Στις 29 Νοεμβρίου, ημέρα κατά την οποία η Ορθόδοξη Εκκλησία τιμά τη μνήμη του μάρτυρος Φαιδρού. («Ο άγιος μάρτυς Φαίδρος, ρητίνης ζεούσης καταχεθείσης αυτώ, τελειούται».)Αγίου Νικοδήμου Αγιορείτου Συναξαριστής των δώδεκα μηνών του ενιαυτού , Εκδόσεις Δόμος, Αθήνα 2005

 Διάδοση του ονόματος Φαίδρα 
Αρκετά διαδεδομένο όνομα στον ελληνικό χώρο σήμερα. Ανήκει στην κατηγορία των αρχαιοελληνικών ονομάτων που ύστερα από αιώνες επανήλθαν στο ελληνικό ονοματολόγιο τις παραμονές της επανάστασης του 1821 σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο. Σε μια προσπάθεια στατιστικής αποτίμησης της συχνότητας των ελληνικών ονομάτων, το βαφτιστικό Φαίδρα παρουσιάζεται ως το 374ο πιο συχνό όνομα (261ο ανάμεσα στα γυναικεία).

 Αρσενικός τύπος 
Φαίδρος, πολύ σπάνιο στον ελληνόφωνο χώρο σήμερα.

 Τύποι του ονόματος Φαίδρα 
 Φαιδρούλα, Φαιδρίνα, υποκοριστικοί τύποι
 Το όνομα αντικαθιστά συχνά, λόγω ομοιότητας, το  νεοελληνικό όνομα Αφέντρα

 Το όνομα σε άλλες γλώσσες
 αγγλικά: Phaedra
 ιταλικά: FèdraEmidio De Felice, Dizionario dei nomi italiani, Mondadori, Μιλάνο 1986, ISBN 978-88-04-42791-9, σ. 166
 λατινικά: PhaedraEmidio De Felice, ό.π.
 καταλανικά, ισπανικά: FedraJosep M. Albaigès i Olivart, Diccionario de nombres de personas, Edicions Universitat Barcelona, 1993, ISBN 84-475-0264-3, «Fedra», σ. 112

 Το όνομα στην τέχνη 
Το μύθο της Φαίδρας, εκτός από τον Ευριπίδη στην τραγωδία του Ιππόλυτος, χρησιμοποίησαν και άλλοι συγγραφείς.
 Phaedra του Σενέκα (Lucius Anneus Seneca)
 Phèdre (Phèdre et Hippolyte), τραγωδία (1677) του Ρακίνα (Jean Racine)
 Fedra (1909), τραγωδία του Ντ’Ανούτσιο
 Φαίδρα, ταινία σε σκηνοθεσία του Ζυλ Ντασέν
 Phaedra (1974), μουσικό άλμπουμ του γερμανικού συγκροτήματος  ηλεκτρονικής μουσικής Tangerine Dream 
 Φαίδρα (Phaedra), όπερα του Γερμανού συνθέτη Hans Werner Henze (1926–2012) που παρουσιάστηκε στο Βερολίνο 2007
 Phaedra’s Love της Βρετανίδας Σάρα Κέιν (Sarah Kane, 1971–1999) που ανέβηκε στο Λονδίνο το 1996

 Εξωτερικοί σύνδεσμοι 

Παραπομπές

Κατηγορία:Γυναικεία ελληνικά ονόματα
Κατηγορία:Αγιωνύμια
Κατηγορία:Αρχαία ελληνικά ονόματα
Κατηγορία:Ονόματα από την αρχαιοελληνική μυθολογία